ČESTNÉ VYHLÁSENIE

k preukázaniu oprávnenosti cieľovej skupiny pri poskytovaní vyrovnávacieho príspevku

v rámci národného projektu „Poskytovanie finančných príspevkov integračným podnikom“

podľa § 19b zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov

(ďalej len „zákon o sociálnej ekonomike“)

Meno, priezvisko a titul: ...................................................................................................................

Rodné číslo: ......................................................................................................................................

Adresa trvalého pobytu (vrátane PSČ): ........................................................................

čestne vyhlasujem

že spĺňam podmienku oprávnenej cieľovej skupiny, som:

znevýhodnenou osobou[[1]](#footnote-1) podľa § 2 ods. 5 písm. a) zákona o sociálnej ekonomike, t. j.

pred vznikom pracovného pomeru u zamestnávateľa ....................................................... som v predchádzajúcich šiestich mesiacoch, nebol/a zamestnaný/á okrem zamestnania v pracovnoprávnom vzťahu[[2]](#footnote-2), ktorého trvanie nepresiahlo v úhrne 40 dní v kalendárnom roku a moje zdaniteľné mesačné príjmy nepresiahli v úhrne sumu životného minima pre jednu plnoletú fyzickú osobu podľa osobitného predpisu[[3]](#footnote-3), nie som poberateľom starobného dôchodku, predčasného starobného dôchodku alebo výsluhového dôchodku a som osobou ktorá (vyberte a označte relevantnú možnosť):

je mladšia ako 26 rokov veku, ukončila príslušným stupňom vzdelania sústavnú prípravu na povolanie v dennej forme štúdia pred menej ako 2 rokmi a od jej ukončenia nemala zamestnanie, ktoré trvalo najmenej 6 po sebe nasledujúcich mesiacov

je staršia ako 50 rokov veku

je vedená v evidencii uchádzačov o zamestnanie najmenej 12 po sebe nasledujúcich mesiacov

dosiahla vzdelanie nižšie ako stredné odborné vzdelanie podľa osobitného predpisu,

žije ako osamelá plnoletá osoba s jednou alebo viacerými osobami odkázanými na jej starostlivosť alebo sa stará aspoň o jedno dieťa pred skončením povinnej školskej dochádzky  patrí k národnostnej menšine alebo etnickej menšine a potrebuje rozvíjať svoje jazykové znalosti, odborné znalosti alebo nadobúdať pracovné skúsenosti na účely získania trvalého zamestnania, alebo

má trvalý pobyt v najmenej rozvinutom okrese.

značne znevýhodneným pracovníkom *(podľa definície čl. 2 ods. 99 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy)*, t. j. som osobou ktorá (vyberte a označte relevantnú možnosť):

počas najmenej 24 mesiacov nemala pravidelne platené zamestnanie, alebo

počas najmenej 12 mesiacov nemala pravidelne platené zamestnanie a patrí do jednej z kategórií:

* je vo veku 15 – 24 rokov; alebo
* nedosiahla vyššie stredoškolské alebo odborné vzdelanie (Medzinárodná štandardná klasifikácia vzdelania 3) alebo osoba, ktorá pred menej než dvoma rokmi ukončila povinnú školskú dochádzku a ktorá predtým nezískala svoje prvé pravidelne platené zamestnanie; alebo
* je staršia ako 50 rokov; alebo
* žije ako osamelá dospelá osoba s jednou odkázanou osobou alebo s viacerými odkázanými osobami; alebo
* pracuje v odvetví alebo povolaní v členskom štáte, kde je rodová nerovnosť najmenej o 25 % vyššia ako priemerná rodová nerovnosť vo všetkých hospodárskych odvetviach daného členského štátu, a patrí do takejto menšinovej rodovej skupiny; alebo
* je členom etnickej menšiny v rámci členského štátu a ktorá musí rozvíjať svoje jazykové, odborné znalosti alebo budovať profil pracovných skúseností za účelom zlepšenia svojich možností získať stabilné zamestnanie.

**Zraniteľná osoba** podľa § 2 ods. 6 zákona o sociálnej ekonomike**,** t. j. som osobou ktorá (vyberte a označte relevantnú možnosť):

je prijímateľ sociálnej služby podľa osobitného predpisu[[4]](#footnote-4),

v nepriaznivej sociálnej situácii,

dieťa so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami podľa osobitného predpisu, okrem dieťaťa alebo žiaka podľa osobitného predpisu,

dieťa alebo plnoletá fyzická osoba, pre ktorých sú vykonávané opatrenia sociálnoprávnej ochrany detí a sociálnej kurately,

plnoletá fyzická osoba po skončení ústavnej starostlivosti dosiahnutím plnoletosti, plnoletá fyzická osoba, ktorej bola poskytovaná na základe dohody starostlivosť v zariadení sociálnoprávnej ochrany detí a sociálnej kurately po skončení výkonu súdneho rozhodnutia dovŕšením plnoletosti, alebo plnoletá fyzická osoba, ktorá bola zverená do osobnej starostlivosti inej fyzickej osoby ako rodiča, do pestúnskej starostlivosti alebo ktorej bol súdom ustanovený poručník,

fyzická osoba odkázaná na pomoc inej fyzickej osoby,

fyzická osoba navracajúca sa na trh práce po skončení poberania materského alebo po skončení poberania rodičovského príspevku, a to 18 mesiacov od skončenia poberania materského alebo od skončenia poberania rodičovského príspevku,

fyzická osoba navracajúca sa na trh práce po skončení vykonávania osobnej asistencie alebo po skončení poberania peňažného príspevku na opatrovanie, a to 18 mesiacov od skončenia vykonávania osobnej asistencie alebo od skončenia poberania peňažného príspevku na opatrovanie,

fyzická osoba, ktorá je poberateľom starobného dôchodku,

fyzická osoba – nepodnikateľ, ktorej mesačný príjem nepresahuje trojnásobok sumy životného minima pre jednu plnoletú fyzickú osobu podľa osobitného predpisu,

fyzická osoba po prepustení z výkonu trestu odňatia slobody alebo z výkonu ochrannej výchovy, a to 36 mesiacov od prepustenia z výkonu trestu odňatia slobody alebo z výkonu ochrannej výchovy,

fyzická osoba bez štátnej príslušnosti,

azylant alebo cudzinec, ktorému sa poskytuje doplnková ochrana.

Svojim podpisom potvrdzujem správnosť a pravdivosť údajov uvedených v tomto čestnom vyhlásení. Som si vedomý(á) právnych dôsledkov nepravdivého vyhlásenia o uvedených skutočnostiach v predchádzajúcich odsekoch podľa § 21 ods. 1 písm. f) zákona č. 372/1990 Zb. o priestupkoch v znení neskorších predpisov, vrátane prípadných trestnoprávnych dôsledkov (§ 221, 225, 261 zákona č. 300/2005 Z. z. Trestného zákona v znení neskorších predpisov).

Dátum

**......................................................................**

Meno a priezvisko zamestnanca, podpis

1. *V kontexte s § 12 ods. 3 písm. a) zákona o sociálnej ekonomike sa za znevýhodnenú osobu považuje aj zamestnanec, ktorý bol znevýhodnenou osobou v čase nástupu do zamestnania v integračnom podniku, a to počas dvoch rokov odo dňa nástupu do zamestnania.* [↑](#footnote-ref-1)
2. *Pracovnoprávny vzťah založený založeného dohodami o prácach vykonávaných mimo pracovného pomeru alebo obdobného pracovného vzťahu (dohoda o vykonaní práce, dohoda o pracovnej činnosti, dohoda o brigádnickej práci študentov)* [↑](#footnote-ref-2)
3. *Zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov* [↑](#footnote-ref-3)
4. *Zákon č.*[*448/2008 Z. z.*](https://www.slov-lex.sk/ezbierky-fe/pravne-predpisy/SK/ZZ/2008/448/)*o sociálnych službách a o zmene a doplnení zákona č.*[*455/1991 Zb.*](https://www.slov-lex.sk/ezbierky-fe/pravne-predpisy/SK/ZZ/1991/455/)*o živnostenskom podnikaní (živnostenský zákon) v znení neskorších predpisov v znení neskorších predpisov.* [↑](#footnote-ref-4)